2 JUTA TAHUN LALU
Dua juta tahun lalu, dan planet kita ialah tempat yang sangat berbeza.
Seekor kucing bergigi lengkung, Smilodon.
Pemangsa menakutkan pada zamannya.
Berdiri di hadapannya, burung teror besar, setinggi dua meter.
Kedua-dua haiwan berperisai hebat…
dan bersedia untuk bertempur.
Inilah kisah pertempuran hebat demi kelangsungan hidup
dan dinasti-dinasti yang akan menguasai dunia.
Inilah kisah kehidupan.
MASA KINI
Jika anda tahu di mana untuk cari,
anda masih boleh jumpa petunjuk
bagi asal-usul kehidupan dalam planet kita.
Ini bukan sekadar perhimpunan sekumpulan pemangsa laut.
Ini perhimpunan keturunan-keturunan purba.
Jerung, fosil hidup,
tidak berubah langsung selama beratus-ratus juta tahun.
Ikan dolfin, mamalia bernafas udara
yang nenek moyangnya pernah merayau di darat.
Paus, lebih besar daripada mana-mana haiwan lain yang pernah hidup.
Burung-burung,
mangsa terakhir yang terselamat daripada dinosaur…
dinasti terhebat di dunia.
Semua pemangsa,
semuanya memburu mangsa yang sama,
tapi semuanya dengan asal-usul yang cukup berbeza.
Terdapat lebih sepuluh juta spesies tumbuhan dan haiwan yang hidup hari ini.
Namun, ia hanya satu peratus daripada semua spesies yang pernah wujud.
Dengan mengimbau semula masa lalu,
kita akan jumpa banyak daripada 99 peratus spesies yang sudah pupus.
Untuk mendedahkan kisah yang paling luar biasa,
kisah kehidupan dalam planet kita.
BABAK 1
PERATURAN DALAM KEHIDUPAN
4 BILION TAHUN LALU
Kehidupan dan kepelbagaiannya yang hebat perlu bermula di suatu tempat.
Titik pertama muncul empat bilion tahun lalu.
Mungkin secara unik, planet kita mempunyai keadaan yang sesuai.
Cecair air,
tenaga daripada Matahari
dan kimia sempurna untuk kehidupan bermula.
Prosesnya yang tepat hilang dalam sejarah.
Namun, apa yang dihasilkannya ialah sebuah sel hidup yang kecil.
LUCA,
Leluhur Universal Terakhir…
asal-usul semua kehidupan.
Daripada permulaan yang biasa ini,
kehidupan mengambil masa berbilion tahun lagi
untuk membentuk kerumitan sebenar.
450 JUTA TAHUN LALU
Kejayaannya di lautan buat pertama kali.
Haiwan terawal yang mencapai keistimewaan
ialah bentuk-bentuk kehidupan yang mudah.
Invertebrata-invertebrata ini,
haiwan tanpa tulang belakang,
memerintah laut selama berjuta tahun.
Sepanjang sejarah, kehidupan sentiasa berperang.
Satu dinasti bangkit,
hanya untuk ditewaskan oleh dinasti seterusnya.
Tumbuhan adalah antara spesies pertama yang menakluki darat…
mencipta keadaan yang, lama-kelamaan,
membolehkan invertebrata mengikuti
dan mengambil alih.
Namun, invertebrata tidak boleh memerintah selamanya.
Satu dinasti baharu akan mengatasinya.
Dinasti yang juga datang daripada air.
Amfibia…
yang bentuk tubuh baharu berkaki empat dan bertulang belakang
terbukti berkesan untuk mencapai kejayaan.
Pencapaiannya terbatas di dalam air.
Namun, ia membangkitkan satu lagi dinasti yang tiada batasan sebegitu.
Reptilia.
Berupaya mengeksploitasi walaupun kawasan terkering,
gaya berjalannya yang tergelimpang membawanya ke seluruh dunia.
Untuk kali pertama dalam sejarah, terdapat satu kuasa global.
Daripada reptilia awal ini
datanglah dinasti paling ikonik.
Dinosaur.
Ia memerintah selama lebih 150 juta tahun.
Sekumpulan kepelbagaian yang mengagumkan, yang kekuasaan mutlak
dimusnahkan oleh nasib malang yang bermalapetaka.
Daripada bayang-bayangnya
bangkitlah keturunan terakhir yang agung.
Mamalia.
Spesies yang kemudiannya mengubah planet kita
bukan seperti spesies lain.
Kebangkitan dan kejatuhan dinasti-dinasti ini,
selama empat bilion tahun,
bukan hanya satu kebetulan.
Seluruh perjalanan ini,
daripada permulaan kehidupan kepada kepelbagaian tidak berkesudahan
yang kita tahu hari ini,
didorong oleh prinsip asas tertentu.
Peraturan dalam kehidupan.
Peraturan pertama ialah
yang mahir menyesuaikan diri sentiasa akan menang.
Setiap satu daripada telur rama-rama ini nampak sama.
Namun, masing-masing mempunyai kombinasi gen berbeza
yang menjadikannya cukup unik secara individu.
Sesetengah daripadanya akan mempunyai sifat genetik yang membantu ia hidup.
Sifat-sifat yang akan diturunkan dari generasi ke generasi…
sehingga akhirnya,
satu akan menjadi sangat berbeza dengan yang terdahulu
sehingga ia menjadi spesies baharu,
lebih mahir menyesuaikan diri dengan persekitarannya.
Inilah evolusi.
Namun, bukan hanya ulat bulu yang berkembang.
Semua benda di hutan ini berjuang untuk terus hidup…
termasuk tumbuhan.
Tanpa dikawal, ulat bulu akan merosakkannya.
Namun, tumbuhan ini telah mengembangkan penyesuaiannya sendiri untuk hidup.
Racun di dalam daunnya,
mampu membunuh apa saja yang memakannya.
Ini peperangan kimia.
Kemudian spesies ulat bulu baharu berkembang…
yang boleh memakan daun beracun itu,
bersama-sama telur yang ada padanya.
Sebagai tindak balas,
rama-rama lain menyesuaikan diri untuk hanya bertelur pada tumbuhan
yang tiada telur…
memastikan anak-anaknya mempunyai permulaan hidup yang terbaik.
Namun, tumbuhan itu membalas…
membentuk ketumbuhan pada daunnya
yang menyerupai telur rama-rama…
mencegah mana-mana rama-rama betina daripada bertelur di sana.
Tambahan pula, telur-telur palsu itu
menghasilkan nektar manis yang menarik semut…
yang memakan ulat bulu.
Peraturan pertama dalam kehidupan,
bahawa yang mahir menyesuaikan diri akan menang,
menghasilkan kepelbagaian besar yang wujud hari ini.
Peraturan dalam kehidupan seterusnya
ialah persaingan mendorong penyesuaian.
2 JUTA TAHUN LALU
Persaingan paling sengit datang daripada spesies sendiri.
Seekor burung teror jantan.
Kawasannya ialah sisir tasik.
Namun, ia tak bersendirian.
Seekor burung teror jantan lebih muda mahukan tempat bagus ini.
Yang lebih tua tidak boleh abaikan ancaman.
Yang lebih muda enggan berundur.
Ia memerlukan kawasan sendiri.
Kedua-duanya memulakan upacara penunjukan.
Menilai kekuatan yang lain…
sambil menayangkan kekuatan sendiri.
Gerakannya yang selaras,
formal umpama tarian.
Siapa yang akan berundur dahulu?
Atau menyerang?
Tanpa apa-apa untuk memisahkannya, pergaduhan tidak dapat dielakkan.
Namun, ia ada teman.
Kelicikan mamalia Smilodon
ialah satu sebab burung teror pupus.
Persaingan, dalam dan antara spesies,
sentiasa mendorong evolusi.
Namun, bukan hanya yang bertempur yang sentiasa berubah.
Medan tempur itu sendiri juga berubah,
yang membawa kepada peraturan dalam kehidupan ketiga,
Bumi tidak pernah kekal stabil dengan lama.
Kadangkala ia membantu kehidupan.
Kadangkala ia menghalangnya.
Sepanjang sejarah, gunung berapi salah satu agen terbesar perubahan.
Letusan yang bertahan beribu-ribu tahun
telah berulang kali menelan sebahagian besar planet kita.
Melepaskan gas ke atmosfera,
mengubah iklim dan yang paling teruk,
menyebabkan kepupusan besar-besaran global.
Dunia ini jarang stabil.
Kadangkala, dunia yang berapi.
Kadangkala, dunia yang berais.
Planet kita yang berubah mencipta banyak cabaran untuk kehidupan.
Daripada laut beracun…
kepada tanah tandus global…
dan tempoh hujan yang hampir tidak berkesudahan…
Pada empat kali berbeza,
planet ini telah menyebabkan kehidupan hampir pupus.
Setiap kali, lebih tiga suku daripada semua spesies
musnah dalam kepupusan besar-besaran.
Planet kita boleh jadi planet yang kejam.
76 JUTA TAHUN LALU
Namun, ada satu tempoh
apabila Bumi stabil selama 100 juta tahun.
Tempoh yang membolehkan satu kumpulan menjadi dinasti paling berkuasa.
Zaman ini zaman dinosaur.
Ketenangan yang lama membantu dinosaur berkembang dalam jumlah yang besar.
Ini Maiasaura,
pemakan tumbuhan lemah-lembut yang membentuk kawanan beribu-ribu.
Perhimpunan besar-besaran ini memberikannya keselamatan
dan bukan hanya untuk dewasa.
Maiasaura betina yang agak berhati-hati ini
mahu kembali ke sarangnya.
Maiasaura bermaksud "ibu yang baik".
Seperti betina lain,
ia telah membuat sarangnya di sebuah koloni besar.
Untuk ke sana,
ia perlu lari melepasi sekumpulan ibu yang defensif
yang ingin melindungi anak-anaknya.
Ketika mengelak seekor penyerang,
ia terlalu dekat dengan penyerang seterusnya.
Akhirnya, ia tiba di sarang sendiri.
Ia memberikan anak-anaknya makan dengan cara sama seperti burung.
Ia akan melindungi anaknya di dalam sarang selama beberapa bulan,
hingga ia cukup besar untuk sertai kawanan selebihnya.
Namun, planet ini bukan hanya menyokong sebilangan besar dinosaur,
kestabilannya juga menyokong dinosaur dalam setiap bentuk dan saiz.
Triceratops sangat berbeza dengan Maiasaura yang tiada pertahanan.
Seberat lima tan dan mempunyai tiga tanduk,
perisainya cukup hebat…
yang disesuaikan dengan dunia
di mana bentuk pertahanan terbaik ialah menyerang.
Dengan musim pembiakan yang hampir tiba, tubuhnya perlu berada dalam keadaan bagus.
Hal itu bermakna ia perlu mencari makanan terbaik di mana saja.
Namun, pencariannya telah menjauhkannya daripada kawanannya…
dan hampir ke pinggir hutan.
Ia patut rasa takut.
Triceratops bukan satu-satunya gergasi di hutan ini.
Tyrannosaurus rex.
Pemangsa utama.
Ia bersama dua ekor anaknya.
Adik-beradik itu lebih tangkas daripada ibunya.
Ia bekerja sepasukan.
Triceratops boleh bertahan daripada yang muda,
tapi bukan yang dewasa.
Hanya perlindungan kawanannya boleh menyelamatkannya.
Ia membentuk dinding pertahanan.
Pemangsa terhebat di dunia pun tahu apabila ia akan kalah.
Tidak seperti jantan muda itu.
66.04 JUTA TAHUN LALU
Dinosaur mungkin masih memerintah hari ini jika keadaan di Bumi kekal sama.
Namun, semuanya akan berubah
dan dalam masa sehari sahaja.
Sebuah asteroid bersaiz Gunung Everest,
mengembara 20 kali lebih laju daripada peluru,
melanggar planet.
Ia mencipta lubang sedalam 20 kilometer dan selebar 180 kilometer…
mencetuskan rantai peristiwa yang dahsyat.
Pembunuh sebenar bangkit dari kawah besar itu.
Dinding abu dan serpihan setebal beratus kilometer…
yang menyelubungi dunia.
Awan menghalang cahaya matahari,
menyebabkan kematian hampir semua dinosaur…
dan tiga suku kehidupan di Bumi.
Kemusnahan itu global.
Ia kepupusan besar-besaran kelima di dunia.
Namun, ada yang terselamat.
Mangsa terselamat yang menjadi asas bagi semua spesies yang wujud hari ini.
Burung hanyalah dinosaur yang tinggal.
Hari ini, jumlahnya lebih 10,000 spesies,
menduduki setiap habitat di Bumi.
Namun, bukan burung sahaja menduduki planet ini.
Satu lagi dinasti hebat juga bangkit dari abu itu.
Mamalia.
Jika dibandingkan dengan dinosaur,
mamalia hanya satu nota kaki dalam sejarah.
Tanpa serangan asteroid itu,
mangsa-mangsa terselamat ini tidak akan berpeluang memerintah.
Daripada bencana kepupusan besar-besaran itu
datanglah sejumlah besar kehidupan baharu ini
dengan kepelbagaiannya yang menakjubkan…
semuanya menyesuaikan diri dengan cabaran-cabaran kehidupan,
perjuangan untuk melindungi dan membesarkan anak-anak,
untuk mencari makanan
dan untuk membiak.
Spesies-spesiesnya mungkin berubah,
tapi perkara yang penting kekal sama.
Air dan tenaga daripada Matahari terus menyokong kehidupan,
seperti yang ia lakukan selama berbilion tahun.
Sehingga hari ini, peraturan-peraturan dalam kehidupan ini masih terpakai.
Hanya yang mahir menyesuaikan diri akan menang.
Persaingan mendorong evolusi.
Planet yang berubah dengan cepat menyebabkan huru-hara.
Peraturan-peraturan dalam kehidupan ini menentukan cara dinasti akan bangkit
dan cara ia akan jatuh.
Setiap benda yang masih hidup hari ini
boleh menjejaki warisannya empat bilion tahun lalu.
Ia berhadapan dengan ketidakmungkinan hebat.
99 peratus daripada semua spesies yang pernah wujud
kini sudah pupus.
Kehidupan hari ini
terdiri daripada satu peratus spesies yang berjaya.
Siri ini akan menerokai peristiwa terpenting
dalam sejarah kehidupan.
Daripada saat mamalia mengukuhkan dirinya sebagai kuasa global…
kepada nenek moyang burung yang terbang di udara buat pertama kali…
kepada evolusi telur berkulit keras
yang membawa kepada kebangkitan dinosaur yang hebat.
Malah, ketika haiwan mula-mula keluar dari air.
Dalam babak seterusnya, kita kembali ke asal-usul kehidupan di lautan…
dan pertarungan pertama untuk terus hidup…
di planet kita yang luar biasa.
Terjemahan sari kata oleh Siti Salmi